
Sēdē piedalās:

Iepirkumu komisijas priekšsēdētāja vietnieks – Aivars Zalcmanis

Iepirkuma komisijas, turpmāk arī “iepirkuma komisija”, “komisija”, locekļi:
Roberts Guļāns
Vitālijs Račinsks
Gunārs Mikučāns
Vidaga Daniševska
Ilona Inkina

Sēdi vada iepirkuma komisijas priekšsēdētāja vietnieks – A.Zalcmanis

Sēdi protokolē iepirkuma komisijas locekle – V. Daniševska

Komisijas izveidošanas pamatojums: valsts akciju sabiedrības “Latvijas Valsts radio un televīzijas centrs” 2023. gada 11. oktobra rīkojums Nr. 30FAD.04-01/04/01/95

Komisija notiek attālināti, izmantojot videokonferences režīmu.

Darba kārtība:
1. Par uzdoto jautājumu izskatīšanu.

Saskaņā ar Publisko iepirkumu likuma (turpmāk – PIL) 26. panta pirmo daļu iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi (ņemot vērā, ka komisijā ir 8 (astoņi) balsstiesīgi locekļi, tad ne mazāk kā 6 (seši) locekļi). Tiek konstatēts, ka sēdē piedalās 6 (seši) balsstiesīgi komisijas locekļi, līdz ar to iepirkuma komisija ir lemttiesīga.

Par darba kārtības 1. punktu
Iepirkumu komisija 2024. gada 11. martā Elektronisko iepirkumu sistēmā www.eis.gov.lv (turpmāk - EIS) saņēma ieinteresētā piegādātāja jautājumus par iepirkuma procedūras “RRTS būvdarbu veikšana”, iepirkuma identifikācijas Nr. LVRTC 2024/1, nolikumā ietvertajām kvalifikācijas prasību.

	Nr. p.k.
	Uzdotais jautājums
	Komisijas atbilde

	1.
	Iepazīstoties ar konkursa procedūras ar sarunām “RRTS būvdarbu veikšana” (turpmāk tekstā – Konkurss) nolikumu, radās sekojošs jautājums:
Saskaņā ar Konkursa 3.6.5.2.punkta “Kandidāts iepriekšējo 5 (piecu) gadu laikā (t.i., 2019., 2020., 2021., 2022., 2023. un 2024. gadā līdz pieteikuma iesniegšanas dienai) ir izpildījis būvdarbu vai cita veida līgumus, kura ietvaros ir izbūvēts vai pārbūvēts:” 2.apakšpunktu “vismaz 2 (divas) 6-20/0,4kV transformatoru apakšstacijas (TA) ar katra transformatora jaudu vismaz 1600kVA (pieredzi var apliecināt ar vienu vai vairākiem līgumiem)”.
Vēršam jūsu uzmanību uz faktu, ka piemēram AS Sadales tīkls, kas ir lielākais iepriekš minēto darbu pasūtītājs, izbūvētajās transformatoru apakšstacijās transformatoru jauda parasti nepārsniedz 1000kVA un vidēji izbūvētajās apakšstacijās, tā ir līdz 600kVA. Tādējādi uzstādītā prasība pieredzei “vismaz 2 (divas) 6-20/0,4kV transformatoru apakšstacijas (TA) ar katra transformatora jaudu vismaz 1600kVA (pieredzi var apliecināt ar vienu vai vairākiem līgumiem)” nav standarta un varētu ierobežot pretendentu daudzumu. 
Lūdzam samazināt 2.apakšpunkta prasības un izteikto sekojošā formā “vismaz 2 (divas) 6-20/0,4kV transformatoru apakšstacijas (TA) ar katra transformatora jaudu vismaz 600kVA (pieredzi var apliecināt ar vienu vai vairākiem līgumiem)” vai “vismaz 2 (divas) 6-20/0,4kV transformatoru apakšstacijas (TA) ar katra transformatora jaudu vismaz 1600kVA vai vismaz 2 (divas) 110kV transformatoru apakšstacijas (TA) ar katra transformatora jaudu vismaz 25000kVA (pieredzi var apliecināt ar vienu vai vairākiem līgumiem)”
	Vēršam uzmanību, ka kvalifikācijas prasību noteikšana vispārīgi ir pasūtītāja kompetencē ietilpstošs jautājums un Publisko iepirkumu likums pasūtītājam paredz visai plašu rīcības brīvību konkrētu kvalifikācijas prasību noteikšanu. 
Līdz ar to, lai respektētu pasūtītāja rīcības brīvību un publisko iepirkumu procedūras pamatprincipus pretendenti nevar pasūtītājam noteikt, kādas prasības ir nosakāmas, lai pasūtītājs varētu pārliecināties par to, ka iepirkumā piedalās tādi pretendenti, kas spēs nodrošināt iepirkuma priekšmetam atbilstošu un kvalitatīvu izpildījumu un vienlaikus nodrošinātu pietiekami plašu piegādātāju loku.
Tomēr, kā norādījis Senāts, “novērtējot kvalifikācijas prasību samērīgumu, nozīme piešķirama gan iepērkamā pakalpojuma būtībai, specifikai un sarežģītībai, gan arī atlases prasību jēgai un mērķim, ko pasūtītājs ar tām vēlas sasniegt.[footnoteRef:2]”  [2:  Latvijas Republikas Senāta Administratīvo lietu departamenta 2021.gada 20.septembra spriedums lietā Nr. A420191718, SKA-175/2021] 


Vēršam uzmanību, ka iepirkuma priekšmets ir ļoti specifiskas un sarežģītas 3.grupas ēkas pārbūve, kuru ietvaros būs jāveic vairāku transformatora apakšstaciju pārbūve ar jaudu vienādu un/vai lielāku kā norādīta nolikuma 3.6.5.2.apakšpunktā. Attiecīgi pasūtītājam nepieciešams pārliecināties, ka kandidātam ir līdzvērtīga pieredze tādu specifisku darbu veikšanā, kādi norādīti minētajā punktā. 

Ievērojot to, pasūtītājs nepiekrīt grozīt nolikuma 3.6.5.2.punktā norādīto pieredzes prasību. 

Vienlaikus norādām, ka kandidāts minētā punkta prasības izpildei ir tiesīgs piesaistīt apakšuzņēmējus, uz kura spējām un pieredzi balstīties šīs prasības izpildē. 



Iepirkuma komisija vienbalsīgi ar 6 (sešām) balsīm “par” nolēma:
1. Apstiprināt sagatavoto atbildi uz uzdoto jautājumu.
1. Ievietot šī protokola izrakstu EIS e-konkursu apakšsistēmā www.eis.gov.lv.
1. Uzdot V. Daniševskai nodrošināt protokola 1.2. punktā norādītā lēmuma izpildi.

Pielikumā: [..]

Iepirkuma komisijas priekšsēdētāja vietnieks	(PARAKSTS)			A. Zalcmanis

Iepirkuma komisijas loceklis			(PARAKSTS)			R. Guļāns

Iepirkuma komisijas loceklis			(PARAKSTS)			V. Račinsks

Iepirkuma komisijas loceklis			(PARAKSTS)			G. Mikučāns

Iepirkuma komisijas locekle (protokolētāja)	(PARAKSTS)			V. Daniševska

Iepirkuma komisijas locekle			(PARAKSTS)			I. Inkina

Protokols parakstīts elektroniski ar drošu elektronisko parakstu. Sēdes datums un laiks norādīts protokola ievaddaļā.

IZRAKSTS PAREIZS
Valsts akciju sabiedrība „Latvijas Valsts radio
un televīzijas centrs”
Rīgā, Iepirkumu komisijas locekle V.Daniševska
Šis dokuments ir apliecināts elektroniski ar drošu elektronisko parakstu un satur laika zīmogu. Apliecinājuma datums ir parakstītāja laika zīmoga datums.

